text: El turisme a Torelló és un sector emergent. De fet, el municipi té diferents eixos d'interès, des de la trama urbana del casc antic, a l'entorn de l'església parroquial i la plaça Vella; fins als jardins de l'Espona i Vicenç Pujol; passant per les cases pairals i senyorials dels contorns o els molins del Ges.
  En aquest enllaç es poden trobar referències d'alguns d'aquests punts d'interès:
  Consorci Paisatges del Ter
  Ànims Torelló!
  Data de publicació: 16.07.20 19:58
  L'Ajuntament vol transmetre a la ciutadania un missatge d'ànim i il·lusió en aquesta nova fase de recuperació de la normalitat.
  Vídeo al canal de Youtube de l'Ajuntament: https://youtu.be/IDygEYK-AZc
  Aquest dijous, 'La innocència' és la pel·lícula del Cicle Gaudí, al cinema El Casal
  Data de publicació: 14.06.20 08:43
  El Cicle Gaudí de cinema en català torna a Torelló presencialment aquest dijous 18 de juny, a les 9 del vespre. Al cinema El Casal es projectarà la pel·lícula 'La innocència', dirigida per Lucía Alemany i protagonitzada per Carmen Arrufat, Laia Marull, Sergi López i Joel Bosqued. Es tracta d'un film del gènere dramàtic estrenat el gener d'aquest any. El Cicle Gaudí és una iniciativa de l'Acadèmia del Cinema Català, amb el suport de la Diputació de Barcelona i el Departament de Cultura de la Generalitat. S'aplicaran les mesures d'aforament i de distanciament social vigents.
  AlTer Cinema projecta aquest dijous la oscaritzada 'Parásitos'
  Data de publicació: 08.06.20 06:35
  Aquest dijous 11 de juny, a les 9 del vespre, el cinema el Casal de la plaça Nova acollirà la projecció del film 'Parásitos', en una nova proposta cinematogràfica d'AlTer Cinema. La coreana 'Parásitos', de Bong Joon-ho, va ser la gran guanyadora dels Oscar 2020, obtenint el de millor pel·lícula, millor director, millor guió i millor film de parla no anglesa. També ha estat distingida amb la Palma d'Or a Cannes 2019 i nominacions als premis British Independent Films i Independent Spririt
  Tornen les projeccions d'AlTer Cinema i del Cicle Gaudí al cinema El Casal
  Data de publicació: 04.06.20 09:35
  Aquest mes de juny hi haurà tres projeccions, 'Parásitos' l'11 de juny; 'La innocència' el 18 de juny; i 'Retrato de una mujer en llamas' el 25 de juny. En els propers mesos s'aniran recuperant les projeccions ajornades durant l'estat d'alarma, tant d'AlTer Cinema com del Cicle Gaudí.
  La festa major dels barris de la Joanot Martorell, La Cabanya i La Caçada se suspèn fins l'any vinent
  Data de publicació: 01.06.20 10:01
  L'Associació de Veïns dels barris de la Joanot Martorell, La Cabanya i La Caçada ha fet públic un comunicat on anuncia la suspensió de la festa major d'aquest any, que s'havia de celebrar els dies 4 i 5 de juliol. Des de l'entitat expliquen que no poden assegurar mesures de prevenció contra el COVID-19 i, per això, opten per la suspensió i esperen poder-la celebrar l'any vinent.